વરસતો વરસાદ પાણીના ટીપાં કે ધાર નથી વરસાવતો, એ ધોધમાર સ્મૃતિઓ વહાવે છે..બાળપણની, પ્રેમની અને વૃદ્ધાવસ્થામાં યુવાનીના ઉમંગોની. રોમાંચક અનુભવ આપતી આ ઋતુ જે દિવાલો છોડીને નીકળી પડે છે તેની હૃદયમાં ચમત્કાર સર્જે છે. કુદરતનો નજારો માણવા નીકળી પડવું એ એક જ પોકાર છે આ મોસમનો.. એટલું કરવાથી એકલતાનો ભાગાકાર થઇ જશે, પ્રેમનો ગુણાકાર અને સૃષ્ટિના અનંત વૈભવ સાથે અનુસંધાન થઇ જશે….. આથી વિશેષ માનવીના હૈયાને જોઇએ શું ?